aldar n va v
van katline van elten wedewe
willems wile vande vene
vonisse tusschen lambrechte vande diepenpoele die beleidt
es tot den goeden henrix van beerle in deen zijde en katline van
elten voirscr in dande es nae aensprake nae verantwerden dat
de voirs lambrecht vande diepenpoele den voirs ketel en de have
wederbrenge sal ter stat van dair die gehaelt was ende eest
dan dat yemat de voirs have aenspreken wille dat hij dat
doen mach mette rechte lombt borch abs kersmak voshem
mtii vltina
van willem everarts
vonis tusscen willem everarts in deen zijde en jane van
libbeke wonede ter onder zuert in dande Alse van ene stucke
beemts gelege inde vchie van rillair opte sluyse tusscen de
goede wouters vande moirte en de goede willem everarts
n
dieme heet de man welke goede jan van libbeke van
romeleke voir scepen van loven den voirs willem everarts
geloeft hadde genoegh te doen en de selve goede den voirs
willem everarts bij lijsbette zegers jane zegers met
den rechte afgewonen sijn es dat de voirs jan van libbeke
den voirs willem everarts vande voirs goede rastoir ende
restitucie doen sal nae taxacien van goede knapen cor
eisdem